**Comunicarea datelor privind emisiile de la operatori**

Informațiile privind emisiile încorporate pot fi furnizate de operatori declaranților care raportează informații utilizând un model de raport pentru „comunicarea datelor privind emisiile”, care a fost elaborat de Comisia Europeană și care este prevăzut în **anexa IV la Regulamentul de punere în aplicare (Regulamentul (EU) 2023/1773.**

Utilizarea acestui model nu este obligatorie, dar poate facilita în mare măsură schimbul de informații.

Modelul conține toate informațiile necesare privind emisiile încorporate pe care, în calitate de declarant raportor, trebuie să le compilați pentru raportul CBAM; a doua parte a modelului este o secțiune opțională pe care operatorilor li se recomandă să o completeze, deoarece va asigura o mai mare transparență a datelor raportate în partea 1.

Declaranții care furnizează informații pot utiliza informațiile din partea 2 pentru a efectua propriile verificări ale calității datelor cu privire la conținutul părții 1.

Conținutul comunicării privind emisiile a operatorului este prezentat în tabelul de mai jos cu titlu informativ.

*Tabel: Conținutul comunicării datelor privind emisiile de către operator declaranților care raportează informații*

|  |  |  |  |
| --- | --- | --- | --- |
|

|  |  |
| --- | --- |
| **Model**  | **Rezumatul informațiilor necesare pentru perioada de tranziție**  |

 | **Rezumatul informațiilor necesare pentru perioada de tranziție**  |
| **Partea 1 Informații generale**  | **Cuprinde datele care trebuie comunicate declarantului care raportează informații.** * Datele instalației, care includ datele de identificare și de localizare a instalației operatorului, precum și datele de contact ale reprezentantului autorizat al operatorului.
* Procesele de producție și variantele pentru fiecare categorie de mărfuri agregate din instalație.
* Pentru fiecare categorie de mărfuri agregate sau separat pentru fiecare marfă, în funcție de codul NC:
* emisiile încorporate directe și indirecte specifice ale fiecăreia dintre mărfuri, iar pentru ESE, detalii indirecte privind modul în care a fost determinat factorul de emisie și sursa de informații utilizată;
	+ informații privind calitatea datelor și metodele (bazate pe calcul, pe măsurare, altele) care au fost utilizate pentru determinarea emisiilor încorporate și dacă acestea s-au bazat integral pe monitorizare sau au fost utilizate valori implicite;
* informații privind cantitatea corectă de energie electrică consumată (exprimată în MWh/unitate de marfă);
* dacă au fost utilizate valori implicite, o scurtă descriere a motivului pentru care acestea au fost utilizate în locul datelor reale;
	+ informații privind parametrii de raportare sectoriali suplimentari pentru mărfurile produse, dacă este necesar, și
* dacă este cazul, informații privind prețul carbonului datorat (și separat pentru orice precursori obținuți de la alte instalații) de țara de origine a precursorilor.
 |
| **Partea 2 Informații opționale**  | **Asigură o mai mare transparență a datelor din partea 1 și permite declarantului care raportează informații să efectueze verificări de validare cu privire la partea 1.** * + Emisiile totale ale instalației, inclusiv: datele de activitate și parametrii de calcul pentru fiecare flux de surse utilizat; emisiile pentru fiecare sursă de emisii monitorizate cu ajutorul unei metodologii bazate pe măsurare, precum și emisiile determinate prin alte metode și, după caz, orice importuri sau exporturi de CO2 la alte instalații, din motivele subliniate mai sus.
* Un „bilanț termic” al căldurii măsurabile importate, produse, consumate și exportate și bilanțuri similare pentru gazele reziduale sau energia electrică.
* Listă a tuturor mărfurilor relevante, enumerate în funcție de codul NC, produse de instalație, inclusiv precursorii care nu fac obiectul unor procese de producție separate.
	+ Pentru mărfurile precursoare:
	+ cantitatea primită din altă parte;
	+ emisiile lor încorporate directe și indirecte specifice (astfel cum au fost raportate de alți operatori);
	+ cantitatea de precursor utilizată în fiecare proces de producție, cu excepția precursorilor produși în cadrul aceleiași instalații.
	+ Pentru emisiile directe și indirecte atribuite: informații privind modul în care au fost calculate emisiile atribuite pentru fiecare proces de producție; nivelul de activitate și emisiile atribuite pentru fiecare proces de producție.
	+ O scurtă descriere a instalației, care să cuprindă: procese de producție relevante și nerelevante (în afara domeniului de aplicare);
	+ principalele procese de producție care au loc în instalație și orice procese de producție care nu fac obiectul CBAM;
	+ principalele elemente ale metodologiei de monitorizare utilizate și
	+ măsurile care au fost luate pentru a îmbunătăți calitatea datelor, în special dacă a fost aplicată vreo formă de verificare (în perioada definitivă).
	+ Informații privind factorul de emisie al energiei electrice din contractul de achiziție de energie electrică, după caz.
 |

*Sursa: anexa IV la Regulamentul de punere în aplicare.*

Pentru a-i ajuta pe operatori să vă comunice dumneavoastră, în calitate de declarant care raportează informații, datele lor privind emisiile încorporate, modelul din anexa IV a fost transpus într-o foaie de calcul „cu utilizare voluntară”, care furnizează informațiile din părțile 1 și 2 din tabelul de mai sus.

În Figura care urmează este prezentat modul în care este structurat acest model de foaie de calcul.

*Model de comunicare electronică voluntară a datelor – pagina de cuprins*

Foaia de calcul și un exemplu de completare, sunt disponibile pe site-ul dedicat CBAM al Comisiei Europene și pot fi accesate la următorul link:

<https://taxation-customs.ec.europa.eu/carbon-border-adjustment-mechanism_en#guidance>

